ASWIN
టి20 సిరీస్‌కు అశ్విన్‌, జడేజాలకు విశ్రాంతి
న్యూఢిల్లీ: పర్యాటక ఇంగ్లండ్‌ జట్టుపై టెస్టు,వన్డే సిరీస్‌ లను టీమిండియా కైవసం చేసుకున్న సంగతి తెలిసిందే. గత కొద్ది రోజుల నుంచి తీరిక లేకుండా మ్యాచ్‌లు ఆడుతున్న నేపథ్యంలో ఇంగ్లండ్‌పై జరుగనున్న టి20 సిరీస్‌లో స్పిన్నర్లు అశ్విన్‌, జడేజాలకు విశ్రాంతినిచ్చారు. వీరిద్దరి స్థానంలో లెగ్‌ స్పిన్నర్‌ అమిత్‌ మిశ్రా, ఆల్‌ రౌండర్‌ పర్వేజ్‌ రసూల్‌లను జట్టులోకి తీసుకుంటు న్నట్లు బిసిసిఐ ఒక ప్రకటనలో పేర్కొంది.టీమిండియా మేనేజ్‌మెంట్‌తో సంప్రదింపులు జరిగిన తరువాత అఃల భారత సీనియర్‌ సెలక్షన్‌ కమిటీ ఈ నిర్ణయం తీసుకుం దని బిసిసిఐ వెల్లడించింది.కాన్పూర్‌ వేదికగా జనవరి 26న ప్రారంభంకానున్న టి20 సిరీస్‌లో వీరిద్దరు జట్టుతో కలువ నున్నారు. ఇంగ్లండ్‌పై టెస్టు సిరీస్‌ను 4-0,వన్డే సిరీస్‌ను 2-1తో భారత్‌ సొంతం చేసుకుంది.